OpenLLM-France/wikimedia huggingface dataset:
# Serralada d'Apolobamba

La serralada d'Apolobamba és una serralada que es troba a la frontera entre el Perú i Bolívia i que forma part de la gran serralada dels Andes. El cim més elevat és el nevado Chaupi Orco (6.044 msnm), situat a la frontera. La serralada fa uns 50 quilòmetres d'est a oest i uns 30 de nord a sud. En ella hi ha la població de Curva, a 3.800 msnm, i poblada per gent de la cultura Kallawaya. El vessant bolivià correspon al Departament de La Paz, mentre el vessant peruà correspon a la regió de Puno.

## Principals muntanyes

Algunes de les principals muntanyes de la serralada són:
* Akamani, 5.400 m
* Allqamarini, 4.920 m
* Apachita Pura Pura, 5.360 m
* Asu Q'arani, 5.580 m
* Canisaya, 5.706 m
* Chawpi Urqu, 4.617 m
* Choquechambi, 5.000 m
* Chuquyu, 5.546 m
* Cuchillo, 5.655 m
* Chapi, 5.400 m
* Chocñacota, 5.300 m
* Iskay Cruz Rit'i, 5.200 m
* Cunuyo, 4.800 m
* Jach'a Waracha, 5.540 m
* Janq'u Uma, 4.800 m
* Ichocollo, 5.423 m
* Katantika, 5.630 m
* Kulli Pata, 4.800 m
* Kuntur Ikiña, 5.100 m
* K'usilluni, 4.600 m
* Locopauchenta, 5.000 m
* Losojocha, 5.338 m
* Machu Such'i Qhuchi, 5.679 m
* Manqu Qhapaq
* Nubi, 5.710 m
* Palomani, 5.723 m
* Punta Yavre, 4.600 m
* Qala Phusa, 5.465 m
* Jajahuaycho, 5.200 m
* Jorhuari, 5.200 m
* Qutañani, 4.900 m
* Qillwa Quta, 4.900 m
* Q'umir Pata, 4.720 m
* Q'uru Qhini
* Rit'i Apachita, 5.029 m
* Riti Urmasca, 5.200 m
* Ritipata, 5.350 m
* Rit'iyuq, 4.900 m
* Salluyu, 5.650 m
* Sorapata, 5.900 m
* Ulla Qhaya, 5.617 m
* Wanaku
* Huanacuni, 5.796 m
* Wank'uchiri, 5.382 m
* Waracha, 5.419 m
* Warini
* Wila Kunka, 4.520 m
* Vilacota, 5.179 m
* Huejo, 4.900 m
* Yanauma, 5.009 m
* Yana Urqu

## Llacs

A la serralada hi ha diversos llacs. El més gran és la llacuna Suches. Altres llacs serien:
* Ch'uxña Quta
* Chocñacota
* llacuna Cololo
* K'ayrani Quta
* K'iski Quta
* Qachu Quta
* Qaqa Waychu
* Qillwa Quta
* Q'illu Qucha

## Referències

* ↑ BIGM map 1:100,000 3041 Pelechuco
* ↑ escale.minedu.gob.pe/ UGEL map Sandia Province and Putina Province (Puno Region)
* ↑ Jill Neate, Mountaineering in the Andes, Bolivia, RGS-IBG Expedition Advisory Centre, 2nd edition, May 1994
* ↑ John Biggar, The Andes - A Guide for Climbers
* ↑ «Curva». ine.gob.bo. Arxivat de l'original el 29 octubre 2014. [Consulta: 12 desembre 2014].
# Sveinn Björnsson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Sveinn Björnsson (Copenhaguen, 27 de febrer de 1881 - Reykjavík, 25 de gener de 1952) va ser el primer president de la República d'Islàndia, des que Islàndia es va independitzar de Dinamarca el 17 de juny de 1944 fins al 1952.

## Biografia i trajectòria política

Sveinn, fill d'un prominent periodista i editor islandès, es va matricular a la universitat el 1900, i es va graduar en Dret a la Universitat de Copenhaguen el 1907. Va exercir d'advocat entre 1907 i 1920 i fou un dels dos primers advocats del Tribunal Suprem islandès. Va ser membre del Consell de la ciutat de Reykjavík entre 1912 i 1920, moment en el qual va ser nomenat ambaixador a Dinamarca, càrrec que exercí fins al 1924 i, posteriorment, entre 1926 i 1941.
Sveinn va participar en la fundació i direcció de diverses empreses, com Eimskipafélag Íslands, empresa líder en l'enviament a Islàndia, i les companyies d'assegurances Brunabótafélag Íslands i Sjóvátryggingarfélag Íslands. Sveinn va ser, també, un dels fundadors de la Creu Roja d'Islàndia el 10 de desembre 1924 i el seu primer president, càrrec que va ocupar fins a 1926.
Sveinn fou escollit membre del Parlament el 1914 i fins al 1916, i posteriorment, el 1920. Va exercir com a enviat especial als Estats Units (1914) i Gran Bretanya (1915), participant en el primer acord comercial britànic-islandès. El 1941 fou anomenat regent d'Islàndia per l'Althingi (Parlament), i el president d'Islàndia, també per l'Althingi, el 17 de juny de 1944, a la cerimònia celebrada a Þingvellir, quan es va establir la República. Posteriorment, va ser escollit, sense oposició, el 1945 i novament el 1949. Va acabar el seu mandat el 1952.
Va estar casat amb Geòrgia Björnsson (18 de gener 1884 - 18 de setembre de 1957).

## Referències

* 1 2 3 4 5 Jakobsson, Sverrir; Halfdanarson, Gudmundur. Historical Dictionary of Iceland. Rowman & Littlefield Publishers, 15 de febrer de 2016, p. 31–32. ISBN 978-1-4422-6291-1.
* 1 2 «Sveinn Björnsson, President of Iceland». Encyclopædia Britannica [Consulta: 2 agost 2016].
* 1 2 3 4 5 «Sveinn Björnsson, 1944-1952». Former Presidents. Office of the President of Iceland. Arxivat de l'original el 17 de juliol 2015. [Consulta: 2 agost 2016].
# Patró de la Fòcida

Patró (grec antic: Πάτρων, llatí: Patron; hi ha manuscrits de Flavi Arrià que l'anomenen Paró) fou un militar grec nadiu de la Fòcida, comandant dels mercenaris grecs que van acompanyar a Darios III de Pèrsia quan va fugir després de la batalla de Gaugamela.
Quan Bessos de Bactriana i altres nobles conspiraven contra el rei persa, Patró i els mercenaris es van mantenir lleials. Patró es va assabentar dels plans de Bessos i els va comunicar al rei, a qui va convidar a refugiar-se al campament dels grecs, però el rei va declinar l'oferiment. En parla Quint Curci Ruf.

## Referències

* ↑ 1.Patron a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 140
# Liftware

Liftware és un nom de marca per a una cullera dissenyada per contrarestar el tremolor associat a condicions mèdiques com ara la Malaltia de Parkinson o la tremolor essencial. L'empresa que va dissenyar els projectes, Llevant Labs, va ser fundada per Anupam Pathak.
El dispositiu funciona mitjançant la detecció de tremolors amb un acceleròmetre a continuació, respondre-hi amb un actuador. El producte es va convertir per primera vegada disponible al desembre de 2013.
Lift Labs va ser adquirida per Google al setembre de 2014 per a la integració en la divisió de ciències de la vida de Google X. i Pathak es va convertir en un enginyer de maquinari sènior de la divisió.
Google va llançar la seva versió de la cullera al novembre de 2014, amb un preu de $195 en Estats Units.

## Referències

* ↑ Neckar, Elisa. «A Steady Spoon for a Shaky Hand». discovermagazine.com, 15-04-2014. [Consulta: 13 setembre 2014].
* 1 2 3 Rushe, Dominic. «Google launches 'smart' spoon to help steady shaking hands». The Guardian, 25-11-2014. [Consulta: 25 novembre 2014].
* ↑ Gruneisen, T.A. «A New Spoon for Shaky Eaters». wired.com, 26-08-2013. [Consulta: 13 setembre 2014].
* ↑ Jaffe, Ina. «A Spoon That Shakes To Counteract Hand Tremors». npr.org, 13-05-2014. [Consulta: 13 setembre 2014].
* ↑ Dougherty, Conor. «Google Buys Lift Labs in Further Biotech Push - NYTimes.com». bits.blogs.nytimes.com, 10-09-2014. [Consulta: 13 setembre 2014].

## Enllaços externs

* Liftware - Lloc web oficial
* videos demonstrating product
* Shaky hand, stable spoon: High-tech help for essential tremor - revisió mèdica
# Mattawamkeag

Mattawamkeag és una població dels Estats Units a l'estat de Maine (EUA). Segons el cens del 2000 tenia 825 habitants.

## Demografia

Segons el cens del 2000, Mattawamkeag tenia 825 habitants, 338 habitatges, i 234 famílies. La densitat de població era de 8,5 habitants/km².
Dels 338 habitatges en un 31,1% hi vivien nens de menys de 18 anys, en un 58% hi vivien parelles casades, en un 7,4% dones solteres, i en un 30,5% no eren unitats familiars. En el 26,9% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,2% tenia menys de 18 anys, un 5,1% entre 18 i 24, un 28% entre 25 i 44, un 24,6% de 45 a 60 i un 17,1% 65 anys o més.
L'edat mediana era de 40 anys. Per cada 100 dones de 18 o més anys hi havia 95,3 homes.
La renda mediana per habitatge era de 23.403 $ i la renda mediana per família de 32.000 $. Els homes tenien una renda mediana de 27.857 $ mentre que les dones 19.063 $. La renda per capita de la població era de 12.573 $. Entorn del 7,8% de les famílies i el 12,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mattawamkeag». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Mattawamkeag». American Fact Finder. Oficina del Cens dels Estats Units, 12-01-2010.
# Ransomita

La ransomita és un mineral de la classe dels sulfats. Rep el seu nom en honor de Frederick Leslie Ransome (1868-1935), professor nord-americà de geologia minera.

## Característiques

La ransomita és un sulfat de fórmula química CuFe₂(SO₄)₄·6H₂O. Cristal·litza en el sistema monoclínic. La seva duresa a l'escala de Mohs és 2,5.
Segons la classificació de Nickel-Strunz, la ransomita pertany a «07.CB: Sulfats (selenats, etc.) sense anions addicionals, amb H₂O, amb cations de mida mitjana» juntament amb els següents minerals: dwornikita, gunningita, kieserita, poitevinita, szmikita, szomolnokita, cobaltkieserita, sanderita, bonattita, aplowita, boyleïta, ilesita, rozenita, starkeyita, drobecita, cranswickita, calcantita, jôkokuïta, pentahidrita, sideròtil, bianchita, chvaleticeïta, ferrohexahidrita, hexahidrita, moorhouseïta, niquelhexahidrita, retgersita, bieberita, boothita, mal·lardita, melanterita, zincmelanterita, alpersita, epsomita, goslarita, morenosita, alunògen, metaalunògen, aluminocoquimbita, coquimbita, paracoquimbita, romboclasa, kornelita, quenstedtita, lausenita, lishizhenita, römerita, apjohnita, bilinita, dietrichita, halotriquita, pickeringita, redingtonita, wupatkiïta i meridianiïta.

## Formació i jaciments

Va ser descoberta a la mina United Verde, a la localitat de Jerome, al districte de Verde del Comtat de Yavapai, a Arizona (Estats Units). També a Arizona se n'ha trobat ransomita a la mina Campbell i a la mina Cole, ambdues a la localitat de Bisbee, al comtat de Cochise. A més a més, també ha estat descrita en un altre indret, concretament a les mines de Plaka, a Làurion (Grècia).

## Referències

* ↑ «Ransomite» (en anglès). Mindat. [Consulta: 18 juliol 2017].

## Enllaços externs

* Galeria d'imatges
# Phase Two: Slowboat to Hades

Phase Two: Slowboat to Hades és un DVD compilatori del grup virtual Gorillaz publicat a l'octubre de 2006. El DVD és similar al primer que va llançar la banda Phase One: Celebrity Take Down, però aquest recopila vídeos i animacions relacionades amb la publicació del segon àlbum d'estudi de Gorillaz, Demon Days, i també els seus senzills.
El DVD inclou la majoria de material publicat entre els anys 2004 i 2006 pel grup Gorillaz. Entre ells hi ha els videoclips de "Rock It", "Feel Good Inc.", "DARE", "Dirty Harry" i "El Mañana". També hi ha incloses les actuacions que van realitzar durant les gales dels premis MTV, Grammys i BRITs, entrevistes curtes, una galeria de fotografies, una guia pels Kong Studios, jocs i fons de pantalla. Estranyament, els Kong Studios apareixen en molt mal estat, amb forats a les parets i a terra, esquitxades de sang i restes de basura.

## DVD

* Vídeos i animacions promocionals: "Feel Good Inc.", "DARE", "Dirty Harry", "El Mañana" i "Rock It"
* B-side visuals
* Anuncis i tràilers
* Actuacions en directe
* Quatre idents
* On the Island i The Lost Gorillabite
* Discurs d'acceptació d'en Noodle a VMA
* Discurs alternatiu d'en Murdoc a la Reina
* Agraïments d'en Murdoc a la discogràfica
* Entrevista a Noodle per "DARE"
* Episodi MTV Cribs
* Muntatge d'en Monk's
* Gags de l'os polar
* Extres ocults
* La transmissió de Noodle en el web de Gorillaz i l'epíleg de Rise of the Ogre conegut com a Room of Brains en el web.

## CD-ROM

* 16 jocs del web de Gorillaz: Russel's Animal Kwackers, Bowling, Russel's Cookie Eating, Darts, Dirty Harry, Helly-Drop, Identikit, Operation, Potato, Santa Sleigher, Pumpomatic, Shooting Range, Mahjong, Murdoc's Attache, Tiles of the Unexpected and Bonesy Apple Bobbing.
* 8 protectors de pantalla
* 45 fons de pantalla
# Serralada d'Ilirnei

La serralada Ilirnei (en rus: Илирнейский кряж) és una serralada de muntanyes del Districte autònom de Txukotka, a l'Extrem Orient de la Federació Russa. Administrativament la serralada forma part del districte de Bilíbino. El poble d'Ilirnei es troba a 20 quilòmetres al sud-oest de la zona central de la serralada. Bilíbino es troba a l'oest de l'extrem occidental de la serralada.

## Geografia

El punt més alt de la serralada Ilirney és la muntanya Dvukh Tsirkov (Двух Цирков, que significa "Dos circs"), la qual fa 1.785 metres sobre el nivell del mar. Altres cims alts de la serralada és a 1.659 metres sobre el nivell del mar, Siputxi Kamen (Сыпучий Камень) i, a 1.459 metres sobre el nivell del mar, Radialnaia (радиальная). Al sud-est de la serralada s'aixeca la serralada Aniui, a l'oest limita amb les serres de Kirganai i Txuvanay, al nord amb la serralada Rautxuan i a l'est amb l'altiplà d'Anàdir. La serralada Ilirnei forma part del sistema de serralades de Sibèria Oriental i és un dels subintervals de les terres altes d'Anàdir.
Dos bells llacs es troben sota els vessants al sud de la serralada, el llac Ilirnei i el llac Titil. El riu Rautxua flueix a través de la serralada i el riu Mali Aniui al sud i al sud-oes seu. El Nomnunkuveem, un dels afluents dels rius que formen el riu Txaun, flueix cap al nord des dels vessants nord. Diversos rius més petits tenen les seves fonts a la serralada Ilirnei, inclòs el riu Tilvaam.

## Flora i clima

Hi ha boscos escassos de làrix a les valls dels rius i els vessants de les muntanyes estan coberts de prats alpins. El clima de la serralada Ilirnei és subàrtic, com tota la zona circumdant a la serralada.

## Minerals

S'ha trobat un dipòsit de coure a prop de la muntanya Dvukh Tsirkov.

## Vegeu també

* Ilirneyita

## Referències

* ↑ Google Earth
* ↑ Oleg Leonidovič Kryžanovskij, A Checklist of the Ground-beetles of Russia and Adjacent Lands. p. 16
* ↑ Geographic Atlas of Russia. - Cartography, AST, Astrel, 2010. - pp. 126-127. (in Russian)
* ↑ . ISBN 9780123558602.
* ↑ Малышева Г. М., Исаева Е. П., Тихомиров Ю. Б., Вяткин Б. В. Государст венная геологическая карта Российской Федерации. Масштаб 1 : 1 000 000 (третье поколение). Серия Чукотская. Лист Q-59 – Марково. Объяснительная записка.. — Картографическая фабрика, 2012.

## Enllaços externs

* Ilirney des de Dalt- Fotos Arxivat 2020-11-11 a Wayback Machine.
* Serralada Ilirney i llacs - Imatges
* Imatges de la Serralada Ilirney
# Society of Automotive Engineers

Society of Automotive Engineers (cat: Associació dels enginyers d'automòbils) o SAE (acrònim de la entitat en anglès) és una organització d'estandardització en diversos sectors industrials amb seu als EUA però amb projecció mundial. Els principals sectors són el transport en indústries com l'automoció, l'aerospacial i el transport comercial. SAE té més de 127.000 membres internacionalment. SAE fou creat el 1904.

## Estàndard definits

* Vehicles terrestres : ha publicat més de 1600 normes tècniques i recomanacions per a vehicles de passatgers i altres usos. També especifica referències per a la mesura de diversos paràmetre (potència, connectors, classificació d'olis, enllumenat, frens, xarxes de comunicació vehiculars...)
* Vehicles aerospacials : ha publicat més de 6400 documents tècniques per a la indústria aerospacial.

## Estàndards vehicles terrestres

En podem fer esment:
* SAE J551 : normativa compatibilitat EMC d'immunitat per a components emprats en vehicles terrestres i barques a motor
* SAE J1113 : normativa compatibilitat EMC d'immunitat per a vehicles terrestres i barques a motor
* SAE J2954: és un estàndard per a la transferència d'energia sense fil (WPT) per a vehicles elèctrics.

## Vegeu també

* RTCA
* EUROCAE
* Agència Europea de Seguretat Aèria (EASA)
* Automotive Electronics Council

## Referències

* ↑ «SAE International» (en anglès). SAE. [Consulta: 24 gener 2017].
* ↑ «SAE - Society of Automotive Engineers» (en anglès). standardsportal. [Consulta: 24 gener 2017].
* ↑ «SAE International» (en anglès). saejournals. [Consulta: 24 gener 2017].
# Peter Caruana

Peter Richard Caruana (Gibraltar, 15 d'octubre de 1956) és un polític i advocat gibraltareny, líder del partit socialdemòcrata Gibraltar Social Democrats i exministre en cap de Gibraltar des de 1996 fins al 2011.

## Biografia

Peter Caruana, d'ascendència maltesa i italiana, va néixer a Gibraltar el 1956. Va estudiar a Gibraltar, Leicestershire i a la Universitat de Londres i exercí de procurador dels tribunals com a soci de la firma Triay & Triay. Té sis fills, anomenats Michael, Georgina, Nicola, Philippa, Patrick, Timothy i James.
El 1990 va esdevenir membre del partit Gibraltar Social Democrats. Un any més tard, va ser nomenat líder del partit i al maig de 1991 va ser escollit al Parlament de Gibraltar.
A les eleccions del gener de 1992, va liderar el seu partit aconseguint set diputats al Parlament, esdevenint l'oposició oficial. A les eleccions del maig de 1996, el partit va aconseguir la victòria, i Caruana va ser nomenat Ministre en Cap de Gibraltar.
El partit Gibraltar Social Democrats té una ferma posició contra la possibilitat que Gibraltar passi a estar sota sobirania espanyola, però malgrat això és a favor del diàleg. Com a Ministre en Cap, ha rebutjat consistentment a mantenir reunions bilaterals entre el Regne Unit i Espanya com a part de la delegació britànica, argumentant que els interessos dels gibraltarenys no estaven protegits, i que no volia donar cap mena de legitimitat a unes reunions sobre les quals Gibraltar no tenia cap control.
Al novembre del 2002 va convocar un referèndum sobre la proposta d'una sobirania compartida entre ambdós estats, amb el resultat d'una objecció del 98% dels votants.
Al desembre del 2004 va acceptar mantenir reunions trilaterals en igualtat de condicions que el Regne Unit i Espanya. Aquestes reunions van donar lloc a l'acord de Còrdova on es milloren les comunicacions entre Gibraltar i Espanya amb vols directes des de Madrid, i on Espanya reconeix el codi telefònic internacional de Gibraltar, finalitzant així una llarga disputa.
A les eleccions de novembre del 2007, va tornar a ser escollit Ministre en Cap per quart cop. Sota el seu lideratge, el partit socialdemòcrata va perdre les eleccions de desembre del 2011 a favor del partit laborista.

## Referències

* ↑ «Are we going to fight the Armada again?». The Daily Telegraph, 22-03-2002. [Consulta: 3 setembre 2012].
* ↑ Government of Gibraltar - Political Development
* ↑ Emma Daly. «Gibraltar rebutja el poder compartit entre Espanya i el Regne Unit» (en anglès). New York Times, 08-11-2002. [Consulta: 3 setembre 2012].

## Enllaços externs

* «Peter Caruana». Gran Enciclopèdia Catalana. Barcelona: Grup Enciclopèdia Catalana.
# Metre per segon

El metre per segon (símbol: m/s) és una unitat derivada del Sistema Internacional d'Unitats per a mesurar la velocitat, definida com la distància en metres dividida pel temps en segons.
Alguns exemples de velocitats en m/s:
* 0.013 m/s = 1.3 cm/s — velocitat d'un cargol de jardí
* 1 m/s — la velocitat típica d'un humà al caminar. Per sota de 2 m/s, és més eficient caminar que córrer, per sobre d'aquesta velocitat és més eficient córrer
* 1 m/s — la velocitat del senyals que viatgen pels axons en el còrtex humà
* 28 m/s — Un cotxe viatjant a 100 kilòmetres per hora (km/h); també és la velocitat que un guepard pot mantenir.
* 120 m/s — la màxima velocitat dels impulsos nerviosos, viatjant per fibres nervioses mielíniques a la columna vertebral
* 343 m/s — aproximadament la velocitat del so
* 3 × 10$^8$ m/s — aproximadament la velocitat de la llum
1 metre per segon = 3.2808 peus per segon = 2.2369 milles per hora = 3.6 km/h
El quilòmetre per segon, equivalent a mil metres per segon, és una unitat emprada en astrometria per a mesurar la velocitat radial d'estrelles i galàxies.

## Referències

* ↑ «Unit symbols» (en anglès). BIPM, 21-03-2019. Arxivat de l'original el 2019-03-21. [Consulta: 22 octubre 2022].
* ↑ Dresner, Stephen. Units of measurement: an encyclopaedic dictionary of units, both scientific and popular and the quantities they measure.. Aylesbury: Harvey Miller and Medcalf Ltd, 1971, p. 13. ISBN 0-85602-002-8.

## Vegeu també

* Quilòmetre per hora
# Rajoleria de Can Torrent

La Rajoleria de Can Torrent és una obra del municipi de Tordera (Maresme) inclosa en l'Inventari del Patrimoni Arquitectònic de Catalunya.

## Descripció

La rajoleria, amb tres boques d'entrada i uns 35 metres de llarg, està ubicada darrere la casa de Can Torrent (cal entrar a la finca). Es va deixar de fer servir a finals dels anys 50, per passar a ser un estable per a vaques. Ara també han cessat l'activitat i es troba totalment abandonada i en estat de semi-ruïna. La xemeneia queda emboscada a uns 25-30m en direcció nord des de la construcció principal de la rajoleria. Constava de dos pisos: a l'inferior s'hi introduïen els rajols, i al superior la llenya. Encara queden rajols acumulats a l'entrada de la finca.

## Referències

* 1 2 «Rajoleria de Can Torrent». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 febrer 2016].
# Philautus flaviventris

Philautus flaviventris és una espècie de granota que es troba a l'Índia.

## Referències

* Biju, S.D., Dutta, S., Vasudevan, K., Vijayakumar, S.P. & Srinivasulu, C. 2004. Philautus flaviventris. Llista Vermella d'Espècies Amenaçades de la UICN 2006. Consulta: 8 de gener de 2008.
# Scorpaena tierrae

Scorpaena tierrae és una espècie de peix pertanyent a la família dels escorpènids.

## Hàbitat

És un peix marí, demersal i de clima subtropical.

## Distribució geogràfica

Es troba al Pacífic sud-oriental: Xile.

## Observacions

És inofensiu per als humans.

## Referències

* ↑ Linnaeus, C., 1758. Tomus I. Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Editio decima, reformata. Holmiae. (Laurentii Salvii): (1-4), 1-824.
* ↑ Hildebrand, S. F., 1946. A descriptive catalog of the shore fishes of Peru. Bull. U. S. Natl. Mus. Núm. 189: i-xi + 1-530.
* ↑ The Taxonomicon (anglès)
* 1 2 3 «Scorpaena tierrae» (en anglès). FishBase. Froese, Rainer; Pauly, Daniel (editors).
* ↑ Pequeño, G., 1989. Peces de Chile. Lista sistemática revisada y comentada. Rev. Biol. Mar., Valparaíso 24(2):1-132.
* ↑ Sepúlveda, J.I.V. i G.R. Pequeño, 1985. Fauna íctica del archipiélago de Juan Fernández. p. 81-91. A: P. Arana (ed.) Escuela de Ciencias del Mar. Universidad Católica del Valparaíso, Valparaíso, Xile.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.

## Enllaços externs

* AQUATAB